Zemfira Əliyeva

Zemfira Əliyeva (tam adı: Zemfira Məmmədəli qızı Əliyeva; ) — Azərbaycan aktrisası. Azərbaycan SSR xalq artisti

 Həyatı 
Zemfira Əliyeva 25 dekabr 1941-ci ildə Gəncə şəhərində doğulub. Anası Firuzə Bədirbəyli Gəncə DDT-nin aktrisası olub. Kiçik yaşlarından teatrın tamaşalarında uşaq rollarını oynayıb. 17 yaşında ona Cəfər Cabbarlının "Solğun çiçəklər" melodramasında Sara rolu tapşırılıb. Bundan sonra aktrisa teatra götürülüb və qısa müddətdə Səməd Vurğunun "Vaqif" (Gülnar), Viktor Rozovun "Sabahın xeyir" (Liza), Evripidin "Medeya" (Medeya), Əfqan Əsgərovun "Qız atası" (Məryəm) əsərlərinin tamaşalarında mürəkkəb rollar oynayıb. Bir neçə televiziya tamaşasında və filmdə rol alıb.

Zemfira Əliyeva 1972-ci ildə Naxçıvan DMDT-nin truppasına daxil olub. Bu teatrda qazandığı sənətkarlıq nailiyyətlərinə görə 1 iyun 1974-cü ildə Azərbaycan Respublikasının əməkdar artisti və 1 dekabr 1982-ci ildə xalq artisti fəxri adları ilə təltif edilib. Aktrisa 1988–1995-ci illərdə Akademik Milli Dram Teatrında işləyib. 26 noyabr 1995-ci ildə Bakıda vəfat edib.

Xalq artisti, rejissor Vaqif Əsədovun həyat yoldaşı olub.

 Mükafatları 
 Azərbaycan SSR xalq artisti — 01.12.1982Respublika teatr sənətinin işçilərinə Azərbaycan SSR fəxri adları verilməsi haqqında Azərbaycan SSR Ali Soveti Rəyasət Heyətinin 1 dekabr 1982-ci il tarixli Fərmanı  — anl.az saytı

 Əsas rolları 
Naxçıvan DMDT
 Almaz (Cəfər Cabbarlı) — Almaz
 Solğun çiçəklər (C. Cabbarlı) — Sara
 Oqtay Eloğlu (C. Cabbarlı) — Firəngiz
 Yaşar (C. Cabbarlı) — Yaqut
 Ana (H. Cavid) — Səlma
 Şeyda (H. Cavid) — Roza
 Şeyx Sənan (H. Cavid) — Xumar
 Uçurum (H. Cavid) — Anjel
 Hacı Qara (M. F. Axundzadə) — Sona
 Yağışdan sonra (B. Vahabzadə) — Reyhan
 Sənsiz (Ş. Qurbanov) — Maral
 Mənim nəğməkar bibim (Ə. Əylisli) — Mədinə
 Bir cüt bədmüşk ağacı (Ə. Əylisli) — Azadə
 Dəli yığıncağı (C. Məmmədquluzadə) — Pırpız Sona
 Toy (Sabit Rəhman) — Zinyət
 Bəxt üzüyü (V. Səmədoğlu) — Söylü
 Unuda bilmirəm (İ. Əfəndiyev) — Nərmin
 Məhv olmuş gündəliklər (İ. Əfəndiyev) — Anjel
 Tülkü və üzüm (G. Fiqeyredu) — Kleya
 Laçın yuvası (S. S. Axundov) — Pəricahan
 Eşq və intiqam (S. S. Axundov) — Zöhrə
 Bayramın birinci günü (N. Hikmət) — Zəhra
 Elektra (Sofokl) — Elektra
 Yenə o bağ olaydı… (M. Müşfiq) — Dilbər
 Siz xoşbəxt yaşayın (Ə. Yusifli) — Vəfa

 Filmoqrafiya 
 Böyük dayaq (film, 1962) — rol: Pərişan
 Doğma sahillər (film, 1989)
 Gedərsən bizə… (film, 1990)
 Yad qızı (film, 1990)
 Qəzəlxan (film, 1991)
 Pəncərə (film, 1991)
 Mənim ağ şəhərim (film, 1993)
 İtkin gəlin (film, 1994)
 Yurd yeri
 Güllələnmə təxirə salınır!... (film, 2002)
 Manas

 İstinadlar 

 Xarici keçidlər 
 İzlə

Kateqoriya:Azərbaycan aktrisaları
Kateqoriya:Gəncədə doğulanlar
Kateqoriya:Bakıda vəfat edənlər
Kateqoriya:Azərbaycan SSR xalq artistləri
Kateqoriya:XX əsr aktrisaları